- Câţi bani va câştiga Simona Halep, după ce i-a fost redusă suspendarea şi a câştigat procesul de dopaj
- Avocatul româncei a dezvăluit totul
Bogdan Stoica a dezvăluit câţi bani va primi Simona Halep, după ce i-a fost redusă suspendarea şi a câştigat procesul de dopaj. Avocatul româncei a declarat că aceasta va primi suma de aproximativ 21.000 de euro din partea ITIA.
Simona Halep a primit un verdict favorabil din partea TAS. Suspendarea i-a fost redusă de la patru ani la nouă luni, şi poate reveni pe terenul de tenis.
Câţi bani va primi Simona Halep, după ce i-a fost redusă suspendarea şi a câştigat procesul de dopaj
Bogdan Stoica a dezvăluit că TAS a decis ca ITIA să-i plătească Simonei Halep suma de 21.000 de euro, ca urmare a faptului că iniţial i-a acordat o suspendare de patru ani. Avocatul româncei a mărturisit că suma este una mai mult simbolică şi reprezintă "contribuţie la efortul de apărare al Simonei".
"Tribunalul a decis simbolic să oblige ITIA să plătească 20.000 de franci elvețieni (n.r. echivalentul a aproximativ 21.000 de euro) cu titlul de 'contribuție la efortul de apărare al Simonei", a declarat avocatul Simonei Halep, Bogdan Stoica, conform digisport.ro.
Perioada de suspendare a Simonei Halep a început pe data de şapte octombrie 2022, şi după ce a primit doar nouă luni din partea TAS, aceasta a expirat deja, pe 6 iulie 2023. Astfel, românca poate evolua din nou într-un turneu.
În prezent, Simona Halep se află la Dubai. În ultima perioadă, după ce a fost audiată la Tribunalul de la Lausanne, "Simo" s-a antrenat intens, în aşteptarea veştii uriaşe pe care urma să o primească.
Ultimul meci oficial bifat de Simona Halep a fost pe 29 august 2022, atunci când era eliminată din primul tur de la US Open.
Simona Halep a oferit prima reacție după verdictul de la TAS
Simona Halep a oferit prima reacție după verdictul de la TAS. Jucătoarea noastră a vorbit despre viitor, după vestea imensă venită din Elveția.
"Simo" a ținut să le mulțumească avocaților care au făcut tot posibilul ca pedeapsa să îi fie redusă, dar și fanilor și sponsorilor, care au susținut-o în tot acest timp.
"De-a lungul acestui proces lung și dificil, mi-am menținut convingerea că adevărul va ieși în cele din urmă la iveală și că se va ajunge la o decizie corectă, deoarece sunt și am fost întotdeauna o sportivă curată. Credința mea în acest proces a fost pusă la încercare de acuzațiile scandaloase care mi-au fost aduse și de resursele aparent nelimitate care au fost aliniate împotriva mea.
Dar, în cele din urmă, adevărul a prevalat, chiar dacă a durat mult mai mult decât mi-aș fi dorit. Aș dori să le mulțumesc avocaților mei care au fost alături de mine și au crezut în mine de la început, și, mai important, vreau să le mulțumesc sponsorilor mei, fanilor și concurenților mei care au rămas alături de mine pe parcursul acestui proces lung și dificil.
Abia aștept să mă întorc în circuit", a fost prima reacție a Simonei Halep, potrivit euronews.ro.